پابلو رويز پيكاسو (بالصبليونية: Pablo Ruiz Picasso - تولد ف 25 أكتوبر 1881 ف مالاݣا، صبانيا - مات ف 8 أبريل 1973 ف موجان، فرانسا) كان نحات و رسّام صبليوني، و واحد من الرساما لمشهورين ݣاع د لقرن لعشرين. پيكاسو واحد من اللي ختارعو لحركة التكعيبية، و اللي هي ترسم لحوايج ببزاف د لمكعبات. عندو بزاف د الرسمات لمعروفين بحال "بنات آڤينيون" (1907) و "ݣيرنيكا" (1937). الرسمات و النحتات ديالو موجودين ف بزاف د لمدون و لمتاحف لكبار د لعالم.